钦定古今图书集成/明伦汇编/家范典/第076卷 > 风俗通义 > 《十反》
## 钦定古今图书集成/明伦汇编/家范典/第076卷 > 风俗通义 > 《十反》

巴郡太守太山但望伯门为司徒掾，同产子作客杀系，望自劾去，星行电征，数日归趋诣府，露首肉袒，辞谢太守。太尉李固谢，与相见，顿头流血，自说：“弟薄命早亡，以孤为托，无义方之教，自陷罪恶。自男穿既与知情，幸有微息，乞以代之。” 言甚哀切。李公达于原度，即活出之。高唐令乐安周纠、孟玉为大将军掾弟子，使客杀人，捕得太守盛亮，阴为宿留纠，亦自劾去诣府。亮与相见，不乞请，又不辞谢。亮告宾客周孟玉：“欲作抗直，不恤其亲，我何能枉宪乎？” 遂毙于狱。弟妇不哭死子而哭孟玉，世人误之，犹以为高。

谨按《春秋》，叔牙为庆父杀般闵公，大恶之甚，而季子
缘狱有所归，不探其情，缓追逸贼，亲亲之道。州吁既
杀其君而虐用其人，石碏恶之而厚与焉。大义灭亲君子犹曰“纯臣之道备矣，于恩未也。”君亲无将，王诛
宜耳。今二家之子，幸非元恶，但望诚心内发，哀情外
露，义动君子，合礼中矣。周纠苟执果毅，忽如路人。昔
乐羊为魏伐中山，歠其子羹，文侯壮其功而疑其心。
秦西巴蜀，命放兽，而孟氏旋进其位。麑犹不忍，况弟
子乎？孟轲讥无恻隐之心。《传》曰：“于厚者薄，则无所不
薄矣。”